ioo C. PLINII HIST. NAT. LIB. VI. 



mergitur, et post xxn mill. passuum circa Nympheum 

 redditur. Tarn vicinum Arsaniae fluere eum in regione 

 Arrhene Claudius Csar auctor est, ut, cum intumuere, 

 confluant, nec tamen misceantur : leviorque Arsanias 

 innatat iv mill. ferme spatio : mox divisus in Euphratem 

 mergitur. Tigris autem ex Armenia, acceptis fluminihus 

 claris Parthenia ac Nicephorione , Arabas Oreos, Adia- 

 benosque disterminans , et, quarn diximus , Mesopotamiam 

 faciens, lustratis montibus Gordyaeorum circa Apamiam, 

 Mesenes oppidum , citra Seleuciam Babyloniam cxxv 

 mill. pass. divisus in alveos duos, altero meridiem ac 

 Seleuciam petit, Mesenen perfundens : altero ad septen- 

 trionem flexus, ejusdem gentis tergo campos Cauchas 

 secat. Ubi remeavere aquae, Pasitigris appellatur. Postea 

 recipit ex Media Choaspem : atque (ut diximus) inter 

 Seleuciam et Ctesipbontem vectus, in lacus Chaldaicos 

 se fundit, eosque lxii mill. pass. amplitudine implet : 

 mox vasto alveo profusus , dextra Characis oppidi infer- 

 tur mari Persico x mill. passuum ore. Inter duorum am- 

 nium ostia xxv mill. passuum fuere, aut (ut alii tra- 

 dunt) vu mill. , utroque navigabili. Sed longo tempore 

 Euphratem praeclusere Orcheni, et accole agros rigan- 

 tes : nec nisi Pasitigri defertur in mare. 



